CELEX: 62017CN0184
Language: lt
Date: 2017-04-11 00:00:00
Title: Byla C-184/17 P: 2017 m. balandžio 11 d. International Management Group (IMG) pateiktas apeliacinis skundas dėl 2017 m. vasario 2 d. Bendrojo Teismo (penktoji kolegija) priimto sprendimo byloje T-381/15 IMG/Komisija

29.5.2017   
            
            
               LT
            
            
               Europos Sąjungos oficialusis leidinys
            
            
               C 168/29
            
         2017 m. balandžio 11 d.International Management Group (IMG) pateiktas apeliacinis skundas dėl 2017 m. vasario 2 d. Bendrojo Teismo (penktoji kolegija) priimto sprendimo byloje T-381/15 IMG/Komisija
   
   (Byla C-184/17 P)
   (2017/C 168/38)
   Proceso kalba: prancūzų
   
      Šalys
   
   
      Apeliantė: International Management Group, atstovaujama advokato L. Levi
   
      Kita proceso šalis: Europos Komisija
   
      Apeliantės reikalavimai
   
   
               —
            
            
               Panaikinti 2017 m. vasario 2 d. Bendrojo Teismo sprendimą byloje T-381/15.
            
         
               —
            
            
               Atitinkamai patenkinti atnaujintus apeliantės reikalavimus pirmojoje instancijoje, būtent:
               
                           —
                        
                        
                           panaikinti 2015 m. gegužės 8 d. Komisijos sprendimą nesuteikti IMG tarptautinės organizacijos statuso pagal Finansinį reglamentą,
                        
                     
                           —
                        
                        
                           įpareigoti atsakovę atlyginti turtinę ir neturtinę žalą – atitinkamai 28 mln. EUR ir 1 EUR,
                        
                     
                           —
                        
                        
                           priteisti iš atsakovės visas bylinėjimosi išlaidas.
                        
                     
         
               —
            
            
               Priteisti iš atsakovės bylinėjimosi abiejose instancijose išlaidas.
            
         
      Apeliacinio skundo pagrindai ir pagrindiniai argumentai
   
   Grįsdama apeliacinį skundą, apeliantė remiasi penkiais pagrindais.
   
               —
            
            
               Pirmasis pagrindas susijęs su Bendrojo Teismo procedūros reglamento, Bendrojo Teismo procedūros reglamento praktinių vykdymo nuostatų ir teisių į gynybą pažeidimu, atsakovės pareigos motyvuoti pažeidimu, pirmosios instancijos teismo pareigos motyvuoti pažeidimu ir bylos medžiagos iškraipymu.
            
         
               —
            
            
               Antrasis pagrindas susijęs su 2012 m. Finansinio reglamento ir Deleguotojo finansinio reglamento pažeidimu, akivaizdžia vertinimo klaida, pirmosios instancijos teismo pareigos motyvuoti pažeidimu ir bylos medžiagos iškraipymu.
            
         
               —
            
            
               Trečiasis pagrindas susijęs su teisių į gynybą pažeidimu, pirmosios instancijos teismo pareigos motyvuoti pažeidimu ir bylos medžiagos iškraipymu.
            
         
               —
            
            
               Ketvirtasis pagrindas susijęs su proporcingumo principo pažeidimu, pirmosios instancijos teismo pareigos motyvuoti pažeidimu ir bylos medžiagos iškraipymu.
            
         
               —
            
            
               Penktasis pagrindas susijęs su teisinio saugumo principo pažeidimu, pirmosios instancijos teismo pareigos motyvuoti pažeidimu ir 2012 m. Finansinio reglamento 61 straipsnio pažeidimu.
            
         Be to, apeliantė skundžia Bendrojo Teismo sprendimą atmesti prašymą atlyginti žalą, motyvuojant tai pažeidimų nebuvimu.
   Galiausiai, atsakovė kritikuoja Bendrojo Teismo sprendimą pripažinti Komisijos teisės tarnybos nuomonę nepriimtina ir nepridėti jos prie bylos medžiagos.